stanford-oval/wikipedia huggingface dataset:
Pankkikortti
Suomalaiset pankkikortit

Kansallisten pankkikorttien käyttö aloitettiin Suomessa 1970-luvun loppupuolella. Kortit yleistyivät voimakkaasti 1980-luvulla.
Aluksi pankkikorteissa oli vain osto-ominaisuus. 1980-luvulla niihin lisättiin mahdollisuus nostaa seteleitä pankkiautomaateista. Aiemmin pankkikorteissa oli kortinhaltijan valokuva, mutta siitä luovuttiin.
Aiheesta muualla

Kuvia tai muita tiedostoja aiheesta Pankkikortti Wikimedia Commonsissa
Paul-Georges Ntep

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Paul-Georges Ntep de Madiba
Syntymäaika: 29. heinäkuuta 1992
Syntymäpaikka: Douala, Kamerun
Pelipaikka: vasen laitahyökkääjä
Pituus: 180 cm
Seura
Seura:  Stade Rennais
Pelinumero: 7
Junioriseurat
2001-2003 2003-2005 2005-2007 2007-2008 2008-2009 2009-2012:  Ris Orangis  Draveil  Viry-Châtillon  Linas Montlhery  Brétigny Foot  AJ Auxerre
Seurat
| Vuodet | Seura | O | (M) |
| 2010–2014 |  AJ Auxerre | 51 | (16) |
| 2014– |  Stade Rennais | 45 | (14) |
Maajoukkue
| 2010 |  Ranska U18 | 1 | (0) |
| 2011 |  Ranska U19 | 2 | (0) |
| 2013 |  Ranska U20 | 5 | (2) |
| 2013–2014 |  Ranska U21 | 15 | (9) |
| 2015– |  Ranska | 2 | (0) |
 Seurajoukkueuran tilastot kattavat vain kansalliset sarjat, päivitetty 15. elokuuta 2015.  Maajoukkueuran tilastot päivitetty 15. elokuuta 2015.
Paul-Georges Ntep de Madiba (s. 29. heinäkuuta 1992 Douala, Kamerun) on kamerunilaissyntyinen ranskalainen jalkapalloilija, joka edustaa Ligue 1:ssä pelaavaa Stade Rennaisia. Oikeajalkainen Ntep on pelipaikaltaan vasen laitahyökkääjä. Hän kuuluu myös Ranskan jalkapallomaajoukkueeseen.
Seurajoukkueura

Ntep aloitti ammattilaisuransa Ligue 1:n AJ Auxerressa. Seura putosi kaudeksi 2012–2013 Ligue 2:teen ja Ntep teki seuran paidassa liigadebyyttinsä elokuussa 2012 CS Sedan Ardennesia vastaan. Kaudella 2010–2011 hän oli pelannut yhden ottelun Mestareiden liigan lohkovaiheessa. Avausmaali Auxerren paidassa syntyi EA Guingampia vastaan syyskuussa 2012. Ntep pelasi Auxerren paidassa Ligue 2:ssa yhteensä 51 ottelua onnistuen 16 kertaa maalinteossa.
Tammikuussa 2014 Ntep siirtyi Ligue 1:n Stade Rennaisiin, jonka paidassa hän teki pääsarjadebyyttinsä helmikuussa 2014 Olympique Lyonnaisia vastaan ja avausmaalinsa vielä samassa kuussa FC Nantesia vastaan. Kauden 2013–2014 aikana Ntep teki kymmenessä pelaamassaan Ligue 1 -ottelussa viisi maalia. Kaudella 2014–2015 Ntep onnistui tekemään 35 pelaamassaan ottelussa yhdeksän maalia.
Maajoukkueura

Ntep on edustanut monia Ranskan nuorten maajoukkueita. Vuodet 2013–2014 hän pelasi alle 21-vuotiaiden maajoukkueessa, jossa otteluita kertyi 15 ja maaleja yhdeksän. Aikuisten maajoukkuetasolla Ntep olisi voinut edustaa Ranskan sijasta myös synnyinmaataan Kamerunia. Hän debytoi kuitenkin Ranskan maajoukkueessa kesäkuussa 2015 ystävyysottelussa Belgiaa vastaan.
Muuta

Ntep muutti kahdeksanvuotiaana synnyinmaastaan Kamerunista Ranskaan, jossa hän asui tätinsä kanssa. Ranskassa Ntep aloitti myös jalkapallon pelaamisen.
Käännös suomeksi
Pajatso (ooppera)

Pajatso (ital. Pagliacci) on Ruggero Leoncavallon säveltämä ja kirjoittama kaksinäytöksinen ooppera. Oopperan ensiesitys oli Milanossa vuonna 1892. Sitä esitetään usein kaksoisnäytäntönä Pietro Mascagnin säveltämän Cavalleria rusticanan kanssa.
Pajatson suomalainen ensiesitys oli Suomalaisessa Oopperassa vuonna 1896. Suomeksi se esitettiin ensimmäisen kerran vuonna 1919.
Osia  Enrico Caruson laulamana (äänitetty 17. maaliskuuta 1907)
Äänitiedostojen kuunteluohjeet
Henkilöt

Canio, teatteriseurueen johtaja: esittää Pajatsoa, klovnia II näytöksessä  (tenori).
Nedda, Canion vaimo: esittää Columbinaa II näytöksessä (sopraano).
Tonio: esittää Taddeota II näytöksessä (baritoni).
Beppe, ilveilijä: esittää Harlekiinia II näytöksessä  (tenori).
Silvio, maalainen (baritoni).
Pagliacci on ennen kaikkea tenorin ooppera ja Canion rooli onkin tulkinnallisesti haastava. Kuuluisin Canio kautta aikain oli Enrico Caruso, jonka levytys kuuluisasta aariasta ”Vesti la giubba” myi ensimmäisenä levynä maailmassa kultaa. Myöhempien vuosien kuuluisia Canioita ovat olleet muun muassa Giovanni Martinelli, Richard Tucker, Mario Del Monaco ja Placido Domingo sekä suomessa Wäinö Sola ja Veikko Tyrväinen. Toinen Pajatson kuuluisimmista numeroista on oopperan aloittava Prologi, jossa Tonio kertoo oopperan aiheen ja sen mitä saveltäjä haluaa teoksella sanoa. Haastava prologi tekee Tonion roolista merkittävän baritoniroolin ja kuuluisia Tonioita ovat olleet mm. Titta Ruffo, Lawrence Tibbett, Tito Gobbi, Sherrill Milnes ja Cornell McNeil. Suomessa Toniota lauloi usein Usko Viitanen, jonka tulkinta on nähtävissä Suomeksi lauletussa Pajatson taltioinnissa.
Henkilöt > Tapahtumapaikka ja -aika

Montalto, Calabria, Italia 15 elokuuta, 1865
Henkilöt > Prologi

Tonio esittelee esityksen ja vakuuttaa esityksen perustuvan tositapahtumiin.
Henkilöt > I Näytös

Kylään saapuu kiertävä teatteriseurue, jonka johtaja Canio on mustasukkainen vaimostaan. Tonion yrittäessä auttaa Neddaa alas vaunuista, Canio kiivastuu. Seuraavaksi Canio selittää hänen käytöstään pilkkaaville kyläläisille, että hän ei koskaan alistu kärsimään vaimonsa uskottomuutta kuten kohta Pajatso kohta alkavassa esityksessä. Canio ja Beppe lähtevät juomaan viiniä, mutta Nedda on levoton, sillä hänen omatuntonsa kolkuttaa. Tonio lähentelee Neddaa, joka kuitenkin lyö häntä kasvoihin. Tonio vetäytyy sivummalle kostoa vannoen.
Neddalla on rakastaja, Silvio, jonka kanssa hän suunnittelee pakoa vielä seuraavana yönä. Kuultuaan tästä Tonio haluaa kostoa. Canio tulee auttamaan Toniota, mutta Silvio on lähtenyt pakoon. Tonio kovistelee Neddaa, mutta tämä ei suostu kertomaan miehen nimeä. Canio raivostuu ja uhkaa Neddaa, mutta Beppe ehtii estämään pahoinpitelyn. Beppe rauhoittaa Caniota ja sanoo rakastajan saapuvan näytäntöön. Canio miettii kuitenkin esityksen peruuttamista tässä tilanteessa.
Henkilöt > II Näytös

Kylän väki on saapunut seuraamaan näytöstä. Nedda toimii lipunkerääjänä, ja ehtii varoittamaan Silviota sekä sopimaan paosta. Näytelmä, commedia dell'arte –esitys alkaa.
Colombine (Nedda) odottelee rakastajansa Harlekiinin (Beppe) tuloa. Taddeo (Tonio) tulee sisään ja tunnustaa Colombinelle rakkautensa, mutta ei saa vastakaikua. Harlekiini saapuu paikalle, jolloin Taddeo poistuu ja jättää rakastavaiset rauhaan. Mutta Pajatso (Canio) yllättää heidät, jolloin Harlekiini pakenee, mutta Colombine nopeasti huutaa hänelle samoin sanoin kuin I näytöksessä Nedda Silviolle. Pajatson kuullessa tämän, hänellä todellisuus ja näytelmä menevät sekaisin ja hän vaatii Colombinea (eli Neddaa) paljastamaan rakastajansa.
Katsojat eivät huomaa, että onkin tosi kysymyksessä. Nedda yrittää jatkaa huvinäytelmää, mutta Canio inttää: nimi tai kuolema. Hän kertoo yleisölle kuinka on pelastanut Neddan (nyt yleisökin tajuaa tilanteen) katuojasta ja ottanut hänet vaimokseen. Nedda ei kuitenkaan suostu kertomaan nimeä ja täysin mielensä menettänyt Canio surmaa vaimonsa. Juuri ennen kuolemansa Nedda kutsuu Silviota yleisön joukosta, joka hyökkääkin lavalle ja kokee rakastettunsa kohtalon. Canio pysäytetään, ja hänen aseensa putoaa. Lopuksi Tonio ilmoittaa yleisölle: la commedia è finita, ”hupinäytelmä on päättynyt”.
Tiranan rautatieasema

Tiranan rautatieasema oli rautatieasema Albanian pääkaupunki Tiranan keskustassa. Vuonna 1949 avattu asema oli Durrës–Tirana-radan läntinen pääteasema.
Tiranan asema suljettiin 1. syyskuuta 2013 ja purettiin uuden bulevardin tieltä. Tiranaa lähimmäksi rautatieasemaksi jäi tuolloin Vorën rautatieasema 15 kilometrin päässä kaupungista. Puretun aseman tilalle avattiin toukokuussa 2015 Kasharin rautatieasema, joka sekin tosin on kymmenen kilometrin päässä keskustasta. Suunnitelmissa on rakentaa Tiranaan uusi rautatieasema Laprakën alueelle.
Asemarakennus vuonna 2007.
Pallopalapeli

Wikipedian logo on pallopalapeli
Pallopalapeli on nimensä mukaisesti pallonmuotoinen palapeli. Sen palat ovat kaarevia, joten palojen yhteen liittäminen sujuu helposti. Palapelipallo on myös Wikipedian logona.
Valmistajat

Pallopalapelejä valmistaa mm. Ravensburger. Ravensburger on tullut tunnetuksi pääosin lauta- ja palapelivalmistajana.
Kuva-aiheet

Perinteisin pallopalapelin kuva on maapallo. Siitä on tehty muun muassa tavallinen kartta-, antiikkinen, lasten sekä eläin- ja kasvillisuusvyöhykeversio.  Myynnissä on esimerkiksi Tokio Hotel-, Hello Kitty -, Twiligt-, Avatar- ja Autot-aiheisia palloja. Myös High School Musicalilla, Simpsoneilla, FC Bayer Munchenillä, Sheepworld-lampailla, Disneyn hahmoilla ja Pokémoneilla on omat pallonsa.  Aikuisille on suunnattu omat aiheet, kuten taidemaalaukset, nähtävyydet ja horoskooppimerkit. Jouluteemaan on valmistettu pienempiä palloja, jotta ne voi ripustaa kuusen oksille. Pääsiäiseksi on tarjolla pääsiäismunan mallisia pallopalapelejä lampaiden ja kukkien kuvilla.
Pallopalapelien koot

Myynnissä olevien pallopalapelien koot ja palojen määrät vaihtelevat 24 palasta 960 palaan. Lapsille suunnatuissa palloissa palat ovat suuremman kokoisia kuin aikuisille suunnitelluissa. Suositusiät vaihtelevat neljästä ikävuodesta ylöspäin.
Esimerkkejä pallopalapelien koista:
| Palojen määrä (kpl) | Pallon halkaisija (cm) | Suositusikä |
| --- | --- | --- |
| 24 | 24 | 4+ |
| 60 | 7 | 8-99 |
| 96 | 12 | 6+ |
| 108 | 14 | 7+ |
| 180 | 20 | 8+ |
| 240 | 15 | 10-99 |
| 540 | 22 | 12-99 |
| 960 | 30 | 6+ |
Koonti

Pallopalapelin mukana tulevat koontiohjeet ja kuva valmiista pallosta. Kokoamisen voi aloittaa pohjasta edeten kohti yläreunaa. Jokainen pala on numeroitu, joten kuvan sijaan palapelin voi vaihtoehtoisesti koota myös palojen takapuolella olevien numeroiden avulla. Numeroiden alapuolella on nuoli, joka kertoo, mihin suuntaan seuraava pala tulee. Kun pallo alkaa vähitellen muodostua, sen voi asettaa pakkauksen mukana tulevan jalustan päälle. Pallon voi viimeistellä joko laittamalla viisi viimeistä valmiiksi koottua palaa kerralla tai asettamalla viimeisen palan kaltevassa kulmassa.
Muuta > Muita tuotteita

Ravensburger on suunnitellut pallojen kanssa samalla periaatteella koottavia kolmiulotteisia palapelejä, kuten pyramideja ja sydämiä. Pyramideissa on saatavilla esimerkiksi Egypti- ja vedenalaisaiheisia palapelejä. Sydämissä puolestaan on muun muassa kissoja, delfiinejä ja keijuja. Toy Story 3 -elokuvan myötä julkaistiin pallopalapelin ideaa mukaileva lelualus jalustoineen. Lumiukko-pallopalapelin mukana tulevat esimerkiksi kaulahuivi, hattu, hanskat ja porkkananenä.
Muuta > Tarvikkeita

Pallopalapelipakkauksien mukana tulee usein jalusta pallolle, sydänpakkauksissa puolestaan ripustusnaru. Palloihin voi ostaa erikseen magneettikiinnittimiä, joiden avulla pallon voi ripustaa kattoon roikkumaan. Myynnissä on valaistuja jalustoja. Karttapalloihin on tarjolla myös telineitä, joissa palloa voi pyörittää.
Aiheesta muualla

(Arkistoitu – Internet Archive)
Pallopalapeli
Tiikerilinsanki

| Tiikerilinsanki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Sivettieläimet Viverridae
Alaheimo::  Linsangit Prionodontinae
Suku::  Linsankit Prionodon
Laji::  linsang
Kaksiosainen nimi
 Prionodon linsang  (Hardwicke, 1821) 

Katso myös
   Tiikerilinsanki Wikispeciesissä   Tiikerilinsanki Commonsissa 
Infobox OKNimi-testi OKIUCN-testi OK: 
Tiikerilinsanki (Prionodon linsang) eli juovalinsanki eli nauhalinsanki on linsankien sukuun kuuluva laji. Sen esiintymisalue sijaitsee Aasian kaakkoisosassa.
Palsamiköynnös

| Palsamiköynnös |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Austrobaileyales
Heimo::  Palsamiköynnöskasvit Schisandraceae
Suku::  Palsamiköynnökset Schisandra
Laji::  chinensis
Kaksiosainen nimi
 Schisandra chinensis  (Turcz.) Baill. 
Katso myös
   Palsamiköynnös Wikispeciesissä   Palsamiköynnös Commonsissa 
Infobox OKNimi-testi OK: 
Palsamiköynnöksen marjoja.
Palsamiköynnös eli idänpalsamiköynnös eli sitruunaköynnös (Schisandra chinensis) on aasialainen köynnöskasvi, jota viljellään puutarhoissa sekä koriste- että hyötykasvina.
Ulkonäkö ja koko

Palsamiköynnös kasvaa luonnossa jopa 15 metriä korkeaksi, puutarhoissa yleensä 2–4 m pitkäksi. Lehdet ovat sileälaitaiset, pitkulaisen herttamaiset. Lehtiruodit ovat punertavat. Ruusunpunaiset tai valkoiset kukat puhkeavat toukokuussa. Niistä kypsyy punaisia, happamia marjoja, joissa on paljon C-vitamiinia.
Kasvupaikka

Palsamiköynnös kasvaa ravinteikkaassa, syvämultaisessa maassa. Se tuottaa parhaiten marjoja auringossa, mutta menestyy myös varjossa.
Käyttö

Palsamiköynnöksen lajeja (Schisandra) ja etenkin S. chinensis -kasvin kuivatuista marjoista (Fructus Schisandra) valmistettua uutetta on käytetty pitkään perinteisessä kiinalaisessa lääketieteessä sekä venäläisessä lääketieteessä. Marjat sisältävät paljon c-vitamiinia. Marjoja ei kuitenkaan suositella syötäväksi.
Aiheesta muualla

Suomen Lajitietokeskus: Idänpalsamiköynnös – Schisandra chinensis
UniProt: Taxonomy - Schisandra chinensis (englanniksi)
Arboretum Mustila: Palsamiköynnös (Schisandra chinensis) (Arkistoitu – Internet Archive)
Flora of China: Schisandra chinensis (englanniksi)
Global Biodiversity Information Facility (GBIF): Schisandra chinensis (englanniksi)
Dr. Duke's Phytochemical and Ethnobotanical Databases: Schisandra chinensis (englanniksi)
PubMed: Michal Rybnikář, Karel Šmejkal, Milan Žemlička: Schisandra chinensis and its phytotherapeutical applications (englanniksi)
The Adventure Company

| The Adventure Company |
| --- | --- |
Kotipaikka:  Kanada
Toimiala:  videopeliteollisuus
Tuotteet:  videopelit
Infobox OKVirheellinen NIMI-arvo: 
The Adventure Company on DreamCatcher Interactiven perustama seikkailupelejä julkaiseva yhtiö.
Vuonna 2006 JoWooD Productions osti DreamCatcher Interactiven ja Adventure Companyn kokonaisuudessaan.
Vuonna 2011 Nordic Games (nykyisin THQ Nordic) hankki yhtiön ja käyttää nimeä The Adventure Company julkaisubrändinä.
Pelit

And Then There Were None
Amerzone
Dark Fall
Dark Fall: Lights Out
Evidence: The Last Ritual
Keepsake
Missing: Since January
Still Life
Syberia
The Black Mirror
The Crystal Key
The Moment of Silence
Schizm: Mysterious Journey
The Omega Stone
Voyage: Inspired by Jules Verne
Yhtiö on myös julkaissut uudelleen Cryo Interactiven kehittämää Atlantis-sarjaa.
Aiheesta muualla

Yrityksen tiedot MobyGamesissä (englanniksi)
The Adventure Company - Viralliset Sivut
Tiranan maakunta

| Tiranan maakunta Qarku i Tiranës |
| --- | --- |

 Vaakuna
 Sijainti
Valtio:  Albania
Kuntia:  5
Perustettu:  2000
Hallinto:  
 – hallinnollinen keskus:  Tirana
Pinta-ala:  1 652 km²
Väkiluku (2011):  749 365
 – väestötiheys:  453,6 as./km²
 
Prefekti i Qarkut Tiranë
Tiranan maakunta (alb. Qarku i Tiranës) on yksi Albanian 12:sta maakunnasta. Se sijaitsee Albanian keskiosassa maan pääkaupungin Tiranan ympärillä ja rajautuu lännessä Adrianmereen. Maakunnan pinta-ala on 1 652 neliökilometriä ja asukasluku arviolta 749 365 (vuonna 2011).
Vuoden 2015 kuntauudistuksesta lähtien Tirana on jaettu viiteen kuntaan: Kamëz, Kavajë, Rrogozhinë, Tirana ja Vorë.
Aiheesta muualla

Kuvia tai muita tiedostoja aiheesta Tiranan maakunta Wikimedia Commonsissa
Prefekti i Qarkut Tiranë (albaniaksi)
Albanian maakunnat
Beratin maakunta
Dibërin maakunta
Durrësin maakunta
Elbasanin maakunta
Fierin maakunta
Gjirokastërin maakunta
Korçën maakunta
Kukësin maakunta
Lezhën maakunta
Shkodërin maakunta
Tiranan maakunta
Vlorën maakunta
Tomáš Portyk

Tomáš Portyk (s. 6. huhtikuuta 1996 Jilemnice) on tšekkiläinen yhdistetyn hiihtäjä, joka edustaa LSK Lomnice nad Popelkou -seuraa.

Nuorten olympialaisissa Innsbruckissa vuonna 2012 Portyk saavutti kultaa henkilökohtaisessa kilpailussa. Val di Fiemmen MM-kilpailuissa 2013 Portyk sijoittui joukkuekilpailussa kymmenenneksi. Sotši olympialaisissa 2014 hän oli joukkuekilpailussa seitsemäs. Falunin MM-kilpailuissa 2015 hän sijoittui joukkuekilpailussa ja parisprintissä kahdeksanneksi.
Yhdistetyn maailmancupissa Portyk kilpaili ensimmäisen kerran Chaux-Neuvessa tammikuussa 2013. Ensimmäiset maailmancupin pisteensä hän saavutti Lillehammerissa joulukuussa 2013 oltuaan 24:s. Kymmenen parhaan joukkoon hän sijoittui ensimmäisen kerran oltuaan kymmenes Ramsaussa joulukuussa 2015.
Tiranan yliopisto

| Tiranan yliopisto> Universiteti i Tiranës |
| --- | --- |
  

Perustettu:  1957
Rehtori:  Dhori Kule
Henkilökunta:  600
Opiskelijoita:  14 000
Sijainti:  Tirana,  Albania (41°19′00″N, 19°49′18″E)
Sivusto:  www.unitir.edu.al
Tiranan yliopisto (albaniaksi Universiteti i Tiranës) on Tiranassa, Albanian pääkaupungissa toimiva yliopisto. Siitä tuli maansa ensimmäinen yliopisto, kun se perustettiin lokakuussa 1957.
Vuosina 1985–1991 yliopisto tunnettiin nimellä "Tiranan Enver Hoxha -yliopisto", diktaattori Enver Hoxhan mukaan.
Tiranan yliopistossa on yli 14 000 opiskelijaa ja yli 600 opettajaa. Nykyinen rehtori on Shezai Rrokaj.
Yliopistossa on tällä hetkellä seitsemän tiedekuntaa. Alun perin tiedekuntia oli kymmenen, mutta vuonna 1991 Tiranan polytekninen yliopisto irtautui Tiranan yliopistosta omaksi oppilaitoksekseen.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston kotisivut
Tom Kilburn

Tom Kilburn
Tom Kilburn (11. elokuuta 1921 West Yorkshire, Englanti – 17. tammikuuta 2001 Manchester) oli brittiläinen tietojenkäsittelytieteilijä, joka vaikutti merkittävästi varhaiseen tietokoneiden suunnitteluun.
Kilburn tapasi Freddie Williamsin Telecommunications Research Establishmentissa (TRE) ja toisen maailmansodan jälkeen työskenteli Williamsin kanssa Williams-Kilburn-putken parissa. Tämä johti Small-Scale Experimental Machinen (SSEM) kehitykseen, joka johti Manchester Mark I:n kehitykseen.
Max Newmanin vaikutuksesta Williams ja Kilburn päätyivät Manchesterin yliopistoon ja kuulivat Alan Turingin työstä.
Kilburnin johdolla Manchesterin yliopistossa esiteltiin transistoroidun tietokoneen prototyyppiä 16. marraskuuta 1953. Richard Grimsdale ja Douglas Webb esittelivät 48-bittistä tietokonetta, joka johti Metrovick 950-tietokoneen valmistukseen.
Kilburn osallistui myös Atlas-tietokoneen kehitykseen ja hänet nimettiin professoriksi vuonna 1960. MU5-tietokoneen kehitys alkoi vuonna 1966 ja sitä käytettiin ensi kerran vuonna 1972.
The Great Gatsby – Kultahattu

| The Great Gatsby – Kultahattu> The Great Gatsby |
| --- | --- |

Ohjaaja:  Baz Luhrmann
Käsikirjoittaja:  Baz Luhrmann Craig Pearce
Perustuu:  F. Scott Fitzgeraldin romaaniin Kultahattu
Tuottaja:  Baz Luhrmann Douglas Wick Lucy Fisher Catherine Martin Catherine Knapman
Säveltäjä:  Craig Armstrong
Kuvaaja:  Simon Duggan
Leikkaaja:  Matt Villa Jason Ballantine Jonathan Redmond
Tuotantosuunnittelija:  Catherine Martin
Pukusuunnittelija:  Catherine Martin
Lavastaja:  Beverley Dunn
Pääosat:  Leonardo DiCaprio Tobey Maguire Carey Mulligan Joel Edgerton Isla Fisher Jason Clarke
Valmistustiedot
Valmistusmaa:  Australia Yhdysvallat
Tuotantoyhtiö:  Warner Bros. Pictures
Levittäjä:  InterCom Netflix
Ensi-ilta:  10. toukokuuta 2013  17. toukokuuta 2013
Kesto:  143 minuuttia
Alkuperäiskieli:  englanti
Budjetti:  105 000 000 dollaria
Tuotto:  348 840 419 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Great Gatsby – Kultahattu on vuonna 2013 ensi-iltansa saanut Baz Luhrmannin ohjaama romanttinen draamaelokuva. Elokuva perustuu F. Scott Fitzgeraldin romaaniin Kultahattu vuodelta 1925. Elokuvan pääosissa ovat Leonardo DiCaprio, Tobey Maguire, Carey Mulligan, Joel Edgerton, Isla Fisher, ja Jason Clarke. Elokuvan ensi-ilta oli Suomessa 17. toukokuuta 2013.
Elokuva palkittiin parhaan puvustuksen ja lavastuksen Oscar-palkinnoilla vuonna 2014.
Näyttelijät

| 0 | 1 | 2 |
| --- | --- | --- |
|  Leonardo DiCaprio  | … |  Jay Gatsby   |
|  Tobey Maguire  | … |  Nick Carraway   |
|  Carey Mulligan  | … |  Daisy Buchanan   |
|  Joel Edgerton  | … |  Tom Buchanan   |
|  Isla Fisher  | … |  Myrtle Wilson   |
|  Jason Clarke  | … |  George B. Wilson   |
|  Adelaide Clemens  | … |  Catherine   |
|  Elizabeth Debicki  | … |  Jordan Baker   |
|  Amitabh Bachchan  | … |  Meyer Wolfsheim   |
|  Brendan Maclean  | … |  Klipspringer   |
|  Callan McAuliffe  | … |  Nuori Jay Gatsby   |
|  Sam Davis  | … |  a Barman   |
|  Gus Murray  | … |  Teddy   |
|  Stephen James  | … |  King as Nelson   |
|  Jens Holck  | … |  a Monk   |
|  Max Cullen  | … |  Owl Eyes   |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
The Great Gatsby – Kultahattu Internet Movie Databasessa (englanniksi)
The Great Gatsby – Kultahattu Box Office Majossa (englanniksi)
The Great Gatsby – Kultahattu Rotten Tomatoesissa (englanniksi)
The Great Gatsby – Kultahattu Metacriticissä (englanniksi)
Kirjallisuutta

Aitio, Tommi: ”MTV-ajan sykkivä sydän. Kultahattuilua Fitzgeraldista Luhrmanniin”, Filmihullu 3/2013.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Great Gatsby (2013 film)
Baz Luhrmannin ohjaamat elokuvat
| 0 | 1 | 2 | 3 |
| --- | --- | --- | --- |
1990-luku: Strictly Ballroom – kielletyt askeleet (1992) · William Shakespearen Romeo ja Julia (1996)
2000-luku: Moulin Rouge! (2001) · Australia (2008)
2010-luku: The Great Gatsby – Kultahattu (2013)
2020-luku: Elvis (2022)
Käännös suomeksi
Tom Kling-Baptiste

| Tom Daniel Kling-Baptiste> Henkilötiedot |
| --- | --- |
Syntynyt: 29. elokuuta 1990 (ikä 34)
Kansalaisuus:   Ruotsi
Uran tiedot
Laji:  pikajuoksu
Seura:  Huddinge AIS
Saavutukset
Ennätykset:  100 m; 10,27 (Skara 2016) 200 m; 20,81 (Söderhamn 2015)
 Tietolaatikko päivitetty 15. syyskuuta 2015 
Tom Daniel Kling-Baptiste, joskus myös muodossa Tom Kling Baptiste (s. 29. elokuuta 1990) on ruotsalainen pikajuoksija. Hän kilpailee 100 ja 200 metrillä. 100 metrillä Kling-Baptisten ennätys on 10,27 ja 200 metrillä 20,81. Kling-Baptiste voitti Ruotsin-mestaruuden sisäradoilla 60 metrin juoksussa vuosina 2012 ja 2015 ja 200 metrin juoksussa vuonna 2012 sekä ulkoradoilla 100 metrin juoksussa vuosina 2010, 2013 ja 2015 ja 200 metrin juoksussa vuonna 2015. Suomi–Ruotsi-maaottelussa hän voitti 100 metrin juoksun vuosina 2013 ja 2014 ja 200 metrin juoksun vuosina 2015 ja 2017.
Kling-Baptiste edustaa Huddinge AIS:ia.
Käännös suomeksi
Tiikerin hyökkäys

| Tiikerin hyökkäys> Action of the Tiger |
| --- | --- |

Ohjaaja:  Terence Young
Käsikirjoittaja:   Robert Carson  Peter Myers 
Perustuu:  James Wellardin kirjaan
Tuottaja:  Kenneth Harper
Säveltäjä:  Humphrey Searle
Kuvaaja:   Desmond Dickinson  Edmund Dickinson 
Leikkaaja:  Frank Clarke
Pääosat:   Van Johnson  Martine Carol  Herbert Lom 
Valmistustiedot
Valmistusmaa:  Yhdysvallat Yhdistynyt kuningaskunta
Tuotantoyhtiö:   Claridge  Metro-Goldwyn-Mayer 
Levittäjä:  Metro-Goldwyn-Mayer
Ensi-ilta:  1957
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tiikerin hyökkäys (engl. Action of the Tiger) on vuonna 1957 julkaistu toimintaelokuva, joka kertoo Albaniassa olevan poliittisen vangin vapauttamisyrityksestä. Elokuvan pääosia esittävät Van Johnson, Martine Carol, Herbert Lom, Gustavo Rojo, José Nieto, Helen Haye, Anna Gerber, Anthony Dawson, Sean Connery, Yvonne Romain, Norman MacOwan, Helen Goss ja Richard Williams. Elokuvan on ohjannut Terence Young.
Aiheesta muualla

Tiikerin hyökkäys Internet Movie Databasessa (englanniksi)
Tiikerin hyökkäys Elonet.